NASABAR ANNABI ISAH ALAIHISSALAM:- Sunan Babarsa Maryam Imrana. Sunan Mahaifiyarta Hannatu, Babanta yana cikin manyan mutane a cikin jama'ar Banu-Isra'ila harma shi ne yake limanci a Masallacin Qudus. Yayin da matar Imrana ta sami ciki sata rika fatan abinda zata haifa ya zama namiji har ma ta yi bakance idan ta haifi namiji zai zama hadimin masallaci, amma data tashi haihuwa sai Allah ya bata 'ya mace. Hannatu babar Maryam ta damu qwarai saboda bakancen da ta yi, amma duk da haka sai ta yi wa Allah godiya kuma ta ambace ta da suna Maryam, Ma'anarsa shi ne, WADDA BATA DA AIBI. Iyayen Maryam sun rasu tana qarama saboda haka sai Annabi Zakariyya ya xauketa ya ci gaba da renonta, har ma ya gina mata xaki na musamman a cikin Masallaci. Babu wanda yake shiga xakin sai shi. Nana Maryam tun tasowarta bata da wani aiki sai ibada dare da rana. Duk sanda Annabi Zakariyya ya kawo mata ziyara sai ya tarar da abinci da kayan marmari a wajenta, idan ya tambayeta wa ya kawo mata wannan sai ta ce: Daga Allah ne, domin Allah yana arzuta wanda ya so ba tare da hisabi ba.